Σαλάτα με άγρια χόρτα εποχής και ισπανικό jamon
Με μερικές φέτες ισπανικού jamon και άγρια χόρτα από τη λαϊκή ή τον μανάβη μας φτιάχνουμε μια εξαιρετική σαλάτα για τη μέση του τραπεζιού, ωραιότατη και ως ελαφρύ γεύμα.
1 κιλό διάφορα άγρια χόρτα (σταμναγκάθι, ραδίκια κ.ά.), 180 γρ. καθαρισμένα φουντούκια, καβουρδισμένα και χονδροκοπανισμένα, 1 μικρό ρόδι (τα σπόρια του) , 2 κ.σ. βαλσαμικό ξίδι πολύ καλής ποιότητας, 6 κ.σ. ελαιόλαδο, αλάτι, φρεσκοτριμμένο πιπέρι, 12 φέτες ισπανικό jamon, 60 ml χαρουπόμελο, ελαφρώς αραιωμένο με λίγο νερό
Για να ετοιμάσουμε την σαλάτα με άγρια χόρτα εποχής και ισπανικό jamon πλένουμε πολύ καλά τα άγρια χόρτα, μιας και θα τα καταναλώσουμε ωμά (αν και σχετικά δύσκολο προσπαθούμε να βρούμε βιολογικά).Στεγνώνουμε όλα τα χόρτα, τα κόβουμε με το χέρι σε μέτρια κομμάτια και τα ρίχνουμε σε μεγάλο μπολ. Προσθέτουμε τα φουντούκια, τους σπόρους ροδιού, το βαλσαμικό ξίδι, το ελαιόλαδο, αλάτι και πιπέρι και ανακατεύουμε.Μοιράζουμε τη σαλάτα σε 6 πιάτα και συμπληρώνουμε με δύο φέτες jamon για κάθε μερίδα.Τελειώνουμε με το χαρουπόμελο, με το οποίο ραντίζουμε τη σαλάτα γύρω γύρω.
Διάφορα χόρτα εποχής,Φουντούκια